சிவகங்கை மாவட்டம் மானாமதுரை அருகே கச்சநத்தம் கிராமத்தில் வாழ்ந்து வரும் தாழ்த்தப்பட்ட மக்கள் மீது தாக்குதல் நடத்தப்பட்ட சம்பவத்தில் மூவர் உயிரிழந்தனர். தேநீர் கடையில் கால் மேல் கால் போட்டு அமர்ந்ததாக கூறி இந்தச் சம்பவத்தில் ஈடுபட்டதாக விசாரணையில் தெரிய வந்தது. இந்நிலையில் கோவையில் தாழ்த்தப்பட்ட மக்களுக்கு பாதுகாப்பு வழங்க கோரியும், குறிப்பாக கால் மேல் கால் போட்டு அமர்ந்து இருப்பவர்களுக்கு பாதுகாப்பு அளிக்க வலியுறுத்தியும் கோவையில் தமிழ்ப் புலிகள் கட்சியினர் நூதன முறையில் போராட்டத்தில் ஈடுபட்டனர்.